Komission asetus (EY) N:o 550/2000, annettu 14 päivänä maaliskuuta 2000, lopullisten viitemäärien vahvistamisesta soijapapujen sekä rapsin-, rypsin- ja auringonkukansiementen tuottajille markkinointivuodeksi 1999/2000



Virallinen lehti nro L 067 , 15/03/2000 s. 0016 - 0027



KOMISSION ASETUS (EY) N:o 550/2000, annettu 14 päivänä maaliskuuta 2000, lopullisten viitemäärien vahvistamisesta soijapapujen sekä rapsin-, rypsin- ja auringonkukansiementen tuottajille markkinointivuodeksi 1999/2000 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (EY) N:o 1624/98(2), ja erityisesti sen 12 artiklan, sekä katsoo seuraavaa: (1) Asetuksen (ETY) N:o 1765/92 5 artiklan 1 kohdan d alakohdassa säädetään, että komissio laskee lopullisen alueellisen viitemäärän öljysiementen todetun viitehinnan perusteella korvaamalla sillä ennakoidun viitehinnan. Komissio on määritellyt todetun viitehinnan käyttäen komission asetuksen (EY) N:o 3405/93(3) mukaisesti toimitettuja tietoja. (2) Asetuksen (ETY) N:o 1765/92 5 artiklan 1 kohdan e alakohdassa säädetään, että jos niiden viljelymaiden pinta-ala, joista maksetaan öljysiementen erityiskorvausta, ylittää taatun enimmäispinta-alan 2 artiklan 6 kohdan soveltamisen jälkeen, lopullisia alueellisia viitemääriä on syytä pienentää asetuksen (ETY) N:o 1765/92 5 artiklan 1 kohdan f ja g alakohdan mukaisesti. (3) Taattu enimmäispinta-ala on ylittynyt kahtena aiempana markkinointivuonna 1997/1998 ja 1998/1999, ja jäsenvaltioiden toimittamien tietojen mukaan, erityisesti komission asetuksen (EY) N:o 658/96(4), sellaisena kuin se on viimeksi muutettuna asetuksella (EY) N:o 610/1999(5), 8 artiklan mukaisesti toimitettujen tietojen mukaan markkinointivuoden 1999/2000 osalta ei ole syytä todeta määrän ylittyneen. Tällaisessa tapauksessa komissio voi päättää asetuksen (ETY) N:o 1765/92 5 artiklan 1 kohdan h alakohdan mukaisesti, että lopullisten viitemäärien pienennystä ei pitäisi soveltaa seuraavana markkinointivuonna. Olisi päätettävä, että pienennystä ei sovelleta markkinointivuonna 1999/2000. (4) Tuottajat ovat saaneet ennakkomaksun, jonka määrä vahvistetaan komission asetuksen (EY) N:o 1684/1999(6) 2 artiklassa. (5) Tässä asetuksessa säädetyt toimenpiteet ovat viljan, rasvojen ja kuivarehun hallintokomiteoiden yhteisen kokouksen lausunnon mukaiset, ON ANTANUT TÄMÄN ASETUKSEN: 1 artikla 1. Liite I sisältää lyhyen selvityksen asetuksen (ETY) N:o 1765/92 5 artiklan 3 kohdassa tarkoitettujen lopullisten alueellisten viitemäärien laskemisesta. 2. Lopulliset alueelliset viitemäärät markkinointivuodeksi 1999/2000 ovat liitteessä II. 3. Laskiessaan asetuksen (ETY) N:o 1765/92 11 artiklan 4 kohdassa tarkoitettua öljysiementen tuottajille maksettavan korvauksen jäännösmaksua toimivaltaisen viranomaisen on otettava huomioon - asetuksen (EY) N:o 1684/1999 2 artiklan mukaisesti maksetut ennakkomaksut, - ja tarvittaessa tuottajan tukikelpoisen pinta-alan ja korvauksen tason pienennykset. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä maaliskuuta 2000. Komission puolesta Franz FISCHLER Komission jäsen (1) EYVL L 181, 1.7.1992, s. 12. (2) EYVL L 210, 28.7.1998, s. 3. (3) EYVL L 310, 14.12.1993, s. 10. (4) EYVL L 91, 12.4.1996, s. 46. (5) EYVL L 75, 20.3.1999, s. 24. (6) EYVL L 199, 30.7.1999, s. 29. LIITE I Lyhyt selvitys öljysiementen tuottajien tarkistettujen lopullisten alueellisten viitemäärien laskemisesta markkinointivuotta 1999/2000 varten I Tukimaksujen mukauttaminen asetuksen (ETY) N:o 1765/92 5 artiklan 1 kohdan d alakohdan mukaisesti (hinta) 1. Öljysiementen todetuksi viitehinnaksi, joka edustaa markkinoilla markkinointivuoden 1999/2000 aikana todettua keskihintaa, on arvioitu 188,188 euroa tonnilta. Tämä todettu viitehinta on laskettu jäsenvaltioiden asetuksen (EY) N:o 3405/93 mukaisesti toimittamien tarjousten ja hintojen perusteella. 2. Todetun viitehinnan taso on sellainen, että asetuksen (ETY) N:o 1765/92 5 artiklan mukaisesti korvausten ennakoitua tasoa ei ole tarpeen muuttaa. I Tukimaksujen mukauttaminen asetuksen (ETY) N:o 1765/92 5 artiklan 1 kohdan e alakohdan mukaisesti (viljelyala) 1. Asetuksen (ETY) N:o 1765/92 2 artiklan 6 kohdan soveltamisen jälkeen vaikuttaa siltä, että niiden viljelysmaiden, joista on maksettu öljysiementen erityiskorvausta, alat ovat alle taatun enimmäispinta-alan. 2. Tämän vuoksi asetuksen (ETY) N:o 1765/92 5 artiklan 1 kohdan h alakohdassa säädetyn mahdollisuuden mukaisesti lopullisia viitemääriä ei ole pienennetty. III Lopulliset alueelliset viitemäärät Kun otetaan huomioon edellä olevat I ja II kohta, lopulliset alueelliset viitemäärät vahvistetaan samalle tasolle kuin asetuksessa (EY) N:o 1684/1999 vahvistetut ennakoidut alueelliset viitemäärät. LIITE II LOPULLISET ALUEELLISET VIITEMÄÄRÄT 1999/2000 >TAULUKON PAIKKA>